
REFERAT

privind aprobarea Planului Urbanistic Zonal 
„Ansamblu locuinţe colective şi funcţiuni complementare, str. Gr. T. Popa, 
nr. top 2073/1/3, 2073/2/1/a/1, 2070/2, 2073/1/2/1, 2073/1/1/1, Timişoara, 
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U92009-001598/27.04.2009 şi completată cu nr. UR2009-003392/02.06.2009, UR2009-011809/08.09.2009, UR2009-013962/06.10.2009 privind aprobarea Planului Urbanistic Zonal „Ansamblu locuinţe colective şi funcţiuni complementare, str. Gr. T. Popa, nr. top 2073/1/3, 2073/2/1/a/1, 2070/2, 2073/1/2/1, 2073/1/1/1, Timişoara, beneficiar SC Banu Construct SRL, proiectant SC Studio Arca SRL.

Ţinând cont de Avizul de Oportunitate nr. 06/20.01.2009, aprobat cu HCL 560/2008 şi de Raportul de Avizare Favorabil nr. 01/PV-14.10.2009 al Comisiei Tehnice de Amenajare a Teritoriului şi de Urbanism;

Având în vedere prevederile Certificatului de Urbanism nr. 5008/23.10.2009, precum şi modificările survenite la Legea nr. 350/2001 în aceasta perioadă.
Documentaţia PUZ „Ansamblu locuinţe colective şi funcţiuni complementare, str. Gr. T. Popa, nr. top 2073/1/3, 2073/2/1/a/1, 2070/2, 2073/1/2/1, 2073/1/1/1, Timişoara, beneficiar SC Banu Construct SRL, proiectant SC Studio Arca SRL a fost afişată pe site-ul oficial al Primăriei Municipiului Timişoara în luna octombrie 2009.

Având in vedere dezbaterea publică organizată în data de 29.10.2009, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;

Având în vedere sesizările formulate în dezbaterea publică de către vecinii direct afectaţi, precum şi sesizările formulate prin Cabinetul de Avocatură Speriuşi-Vlad & Sarafolean, anexate la dosar prin care se solicită anularea H.C.L. 560/2008, respectiv Avizul de Oportunitate nr. 06/20.01.2009 şi amânarea procedurii de dezbatere publică stabilită pentru data de 29.10.2009 (solicitare care a ajuns la Direcţia Urbanism după ce dezbaterea publică a avut loc);
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Ansamblu locuinţe colective şi funcţiuni complementare, str. Gr. T. Popa, nr. top 2073/1/3, 2073/2/1/a/1, 2070/2, 2073/1/2/1, 2073/1/1/1, Timişoara.
Documentaţia Plan Urbanistic Zonal „Ansamblu locuinţe colective şi funcţiuni complementare, str. Gr.T. Popa, nr. top 2073/1/3, 2073/2/1/a/1, 2070/2, 2073/1/2/1, 2073/1/1/1, Timişoara, este elaborată de  S.C. Studio Arca S.R.L., proiect nr. 243/2008, la cererea beneficiarilor S.C. Banu Construct S.R.L.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş, conform adresei nr. R4606 din 09.04.2009.
Prin prezentul Plan Urbanistic Zonal „Ansamblu locuinţe colective şi funcţiuni complementare, str. Gr.T. Popa, nr. top 2073/1/3, 2073/2/1/a/1, 2070/2, 2073/1/2/1, 2073/1/1/1, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.

Zona studiată este amplasată în teritoriul administrativ al municipiului Timişoara, în zona nordică, în apropierea Inelului IV, între Calea Lipovei și Calea Aradului. Cvartalul este delimitat de str. Armoniei la nord, str. Gr. T. Popa la sud, Unitatea Militară la est şi Inelul IV spre vest.

Aceasta face parte, conform P.U.G. Timişoara, din UTR nr. 22 şi pentru care este propusă funcţiunea de „zonă de locuire şi funcţiuni complementare”. Prin Avizul de Oportunitate nr. 04/09.12.2008 se propune funcţiunea de locuire, funcţiuni complementare şi dotări.


Terenul ce urmează a fi reglementat, în suprafaţa totală de 18011 mp şi este compus din: 
· CF nr. 401482 (provenită din conversia pe hârtie a C.F. nr. 151130), nr. cadastral 2070/2 reprezentând grădină în suprafaţă de 3000 mp;
· CF nr. 401598 (provenită din conversia pe hârtie a C.F. nr. 86365), nr. cadastral 2073/1/3; 2073/2/1/a/1 reprezentând teren arabil în suprafaţă de 13973 mp;

· CF nr. 401655 (provenită din conversia pe hârtie a C.F. nr. 151144), nr. cadastral 2073/1/2/1 reprezentând teren în suprafaţă de 520 mp;

· CF nr. 401658 (provenită din conversia pe hârtie a C.F. nr. 129434), nr. cadastral 2073/1/1/1 reprezentând grădină în suprafaţă de 518 mp. 
Terenurile sunt în proprietatea SC BANU CONSTRUCT SRL.

Pentru proprietăţile cuprinse în cvartalul studiat, care nu sunt proprietatea beneficiarului, se va institui interdicţie de construire, urmând ca edificarea acestora să se facă pe baza unor documentaţii de tip PUD, în timp ce pentru zona cu regim mic de înălţime din cvartalul studiat să se aplice în continuare Regulamentul Local de Urbanism aferent Planului Urbanistic General;


Prin documentaţie se propune construirea unui ansamblu de clădiri având următoarele funcţiuni: - locuire, funcţiuni complementare zonei de locuire, precum şi zonă de dotări aferente zonei de locuire (policlinică, creşă, servicii, comerţ). Zona aferentă dotărilor publice, dotări lipsă din zona studiată este amplasată spre str. Dr. Grigore T. Popa. Accesul principal se va realiza din str. Gr. T. Popa existând posibilităţi de legătură cu str. Armoniei şi chiar cu Inelul IV, aşa cum reiese şi din Avizul Comisiei de Circulaţie nr. TH2009-000686/26.02.2009. Terenul afectat de trasarea străzilor propuse urmează a trece în proprietatea Primăriei Municipiului Timişoara. (conform planşei de Circulaţia terenurilor nr. 04A). Autorizaţia de Construire se va emite doar după ce suprafeţele de teren afectate de drumuri vor deveni domeniu public.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Indicii de construibilitate propuşi pentru investiţie:

POT max  = 40 %

CUT max  = 2,5

Regim maxim de înălţime – S/D+P+6E

Spatii verzi min. 25% conform Avizului Agenţiei pentru Protecţia Mediului Timişoara, nr. 2446/11.05.2009.

La eliberarea Autorizaţiei de Construire se vor respecta toate condiţiile impuse prin avizele eliberate de către deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de avizele şi acordurile necesare conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal „Ansamblu locuinţe colective şi funcţiuni complementare, str. Gr. T. Popa, nr. top 2073/1/3, 2073/2/1/a/1, 2070/2, 2073/1/2/1, 2073/1/1/1, Timişoara se va integra în Planul Urbanistic General al Municipiului Timişoara şi va avea o valabilitate de 5 ani.

